EkBass/fiwiki-20250220-pages-articles huggingface dataset:
Urheilumarkkinointi

Urheilumarkkinointi tarkoittaa urheilun markkinointia ja urheiluorganisaation harjoittamia markkinointitoimintoja. Urheilumarkkinointi jakautuu urheilumarkkinoinnin mahdollisuuksien tunnistamiseen, urheilumarkkinointistrategian kehittämiseen, urheilumarkkinointimixin suunnitteluun sekä urheilumarkkinointistrategian toteutukseen ja valvontaan.Kaiser & Breuer 2015 Urheilumarkkinointi tarkoittaa markkinoinnin periaatteiden soveltamista urheilun alaan. Bernard J. Mullinin mukaan urheilumarkkinointi koostuu kaikista toimenpiteistä, joilla vastataa urheilukuluttajan tarpeisiin ja toiveiisin. Urheilumarkkinointi voidaan jakaa Mullinin mukaan kahteen päälinjaan: urheilutuotteiden markkinointiin sekä urheilun viitekehyksessä solmittaviin yhteistyökumppanuuksiin sekä -kampanjoihin eli ei-urheilullisten tuotteiden markkinointiin urheilun avulla.Shank & Lyberger, 2015 == Lähteet == * * === Viitteet === Luokka:Urheilu Luokka:Markkinointi
Lager 157

Lager 157 on ruotsalainen myymäläketju, joka myy perus- ja muotivaatteita. == Tausta == Lager 157 on vaatekauppa, jonka perusti yrittäjä Stefan Palm vuonna 1999. Pääkonttori on edelleen Gällstadissa Ulricehamnin ulkopuolella, mistä Stefan Palm johtaa yritystä edelleen. Yritys kehittää ja myy pääosin valmiita vaatteita keskittyen koko perhelle sopiviin vaatteisiin ja kenkiin. Vuonna 2019 yritys vietti 20-vuotisjuhlaansa ja saavutti hieman yli miljardin kruunun liikevaihdon. Ketjulla on yli 50 myymälää ja verkkokauppaa Ruotsissa, Suomessa ja Norjassa. Numero 157 tulee tieltä 157, joka kulkee Gällstadin ensimmäisen myymälän vieressä. Numerot 1, 5 ja 7 ovat myös käytössä yrityksen markkinoinnissa. == Suomessa == Suomen ensimmäinen Lager 157 -myymälä avattiin vuonna 2020. Vuonna 2024 ketjulla oli myymälöitä Lahdessa, Raisiossa, Vantaalla, Jyväskylässä, Lappeenrannassa, Porissa, Kuopiossa, Tampereella, Kotkassa, Seinäjoella, Vaasassa, Joensuussa ja Oulussa. Hämeenlinnaan avautui uusi myymälä 31.10.2024. Keväällä 2025 Kouvolaan aukeaa uusi myymälä. == Lähteet == == Aiheesta muualla == * Lager 157 Luokka:Ruotsalaiset kauppaketjut Luokka:Vaateliikkeet
ITT Technical Institute

ITT Technical Institute (ITT Tech) oli Yhdysvalloissa vuoteen 2016 asti toiminut yksityinen, voittoa tavoitellut teknillisten oppilaitosten ketju. Sen omisti vuosina 1969–1994 maailman suurimpana monialayrityksenä tunnettu ITT, ja sillä oli suurimmillaan toimintaa 130 kampuksella 38 osavaltiossa. Insinöörien ohella se koulutti terveydenhoidon ammattilaisia saman yhtiön omistamassa Breckinridge School -ketjussa. Kaksivuotisen alimman college- tutkinnon (associate) suorittaminen maksoi ITT:ssä noin 45 000 dollaria. Monien väärinkäytösten vuoksi Yhdysvaltain opetusministeriö kielsi ITT Techiltä uusien opiskelijoiden rekrytoinnin vuonna 2016, mikä johti oppilaitosketjun toiminnan lopettamiseen. Omistajayhtiö ITT Educational Services Inc. oli 1990-luvulta asti hyötynyt häikäilemättömästi liittovaltion antamista opintotuista, käyttänyt epätavallisen painostavia menetelmiä kuten puhelinmyyntiä opiskelijoiden rekrytoinnissa, väärentänyt opiskelijoiden allekirjoituksia, antanut virheellistä tietoa antamiensa tutkintojen kelpoisuudesta ja hyväksiluvusta sekä heikentänyt opetuksen laatua lyhyen tähtäimen voittonsa maksimoimiseksi. Joe Bidenin presidenttikaudella 2022 liittovaltio antoi anteeksi noin 208 000:n ITT Techin opiskelijan ottamat liittovaltion opintolainat, joiden yhteissumma oli lähes neljä miljardia dollaria. Vähän aiemmin samanlainen lähes kuuden miljardin dollarin anteeksianto oli tehty vuonna 2015 toimilupansa menettäneen ja konkurssiin menneen Corinthian Colleges -yhtiön opiskelijoiden suhteen. ==Lähteet== Luokka:Yhdysvaltain yliopistot ja korkeakoulut Luokka:Talousrikollisuus
Ramya Krishnan

Ramya Krishnan (; s. 15. syyskuuta 1970 Madras, Tamil Nadu, Intia), myös Ramya Krishna (telugun- ja kannadankielisissä elokuvissa), on intialainen näyttelijä. Hän on esiintynyt yli 200 elokuvassa viidellä kielellä: tamili, telugu, kannada, malajalam ja hindi. Hän on voittanut neljä Filmfare Awards South -palkintoa, kolme Nandi Awards -palkintoa ja Tamil Nadu State Film Awards -erikoispalkinnon. == Valikoitu filmografia == * Khalnayak (1993) * Chaahat (1996) * Baahubali: The Beginning (2015) * Baahubali: The Conclusion (2017) * Anjani Putra (2017) * Jailer (2023) == Palkinnot == * Filmfare Awards ** 1999: Paras naispääosa (tamili) – Padayappa ** 2009: Paras naissivuosa (telugu) – Konchem Ishtam Konchem Kashtam ** 2015: Paras naissivuosa (telugu) – Baahubali: The Beginning ** 2017: Paras naissivuosa (telugu) – Baahubali: The Conclusion * Nandi Awards ** 1998: Paras naispääosa – Kante Koothurne Kanu ** 2009: Paras naissivuosa – Raju Maharaju ** 2015: Paras naissivuosa – Baahubali: The Beginning * Tamil Nadu State Film Awards ** 1999: Erikoispalkinto – Padayappa == Lähteet == == Aiheesta muualla == * * Luokka:Intialaiset näyttelijät Luokka:Vuonna 1970 syntyneet Luokka:Elävät henkilöt
Kolmonen (korttipeli)

Kolmonen on korttipeli, jota pelataan tavallisella 52 kortin pakalla ja 2-6 pelaajalla. == Säännöt == * Jokaiselle pelaajalle jaetaan kolme korttia kuvapuoli alaspäin ja niiden päälle kolme korttia kuvapuoli ylöspäin pöytäkorteiksi. Sitten pelaajille jaetaan kolme korttia käsikorteiksi. Pelaajilla on aina oltava kolme korttia kädessään, kunnes pelaaminen alkaa * Aluksi kaikki pelaajat saavat vaihtaa yhden tai useamman käsikortin pöydässä kuva ylöspäin oleviin kortteihin. Ajatuksena on saada pöytään mahdollisimman hyvät kortit * Pelattavasta muunnelmasta riippuen parhaita kortteja ovat kakkoset, kolmoset, kympit sekä jokerit ja niiden jälkeen haikortit ässästä alkaen * Pelin aloittaa jakajasta vasemmalle katsottuna ensimmäinen pelaaja, jolla on pöytäkorttina kolmonen. Jos kellään ei ole kolmosta pöydässä, pelin aloittaa pelaaja, jolla on kolmondn kädessä. Jos kolmosia ei ole jaettu, aloittaja katostaan nelosilla, sitten viitosilla jne. * Pelin tavoite on päästä korteista eroon laittamalla ne kuvapuoli ylöspäin pakan viereen yksitellen, pareittain tai kolmosina tai nelosina. Aloittajan laitettua kortit seuraavan pelaajan on pöydättävä kortti tai kortteja, jotka ovat samanarvoisia tai suurempia kuin päällimmäinen pöytäkortti * Kun pelaaja laittaa kortin tai kortteja pöydän pinoon, hänen on otettava pakasta kortteja niin, että käsikortteja on vähintään kolme. Pakan korkein kortti on ässä * Kakkosen saa laittaa koska tahansa ja sen päälle saa laitaa kolmosen tai isomman. Jos pelissä on mukana jokerit, ne vaihtavat pelin suuntaa ja seuraavan lyöjän pitää voitaa jokeria edeltänyt oma kortti * Kymppi "kaataa" pinkan, jolloin kortit laitetaan sivuun. Kympin pelannut aloittaa uuden pinkan. Neljä samaa korttia kaataa myös pinkan * Jos pelaaja ei pysty pelaamaan korttia, hänen on nostettava koko pinkka ja seuraava pelaaja saa aloittaa uuden * Kun kaikki pakan kortit on pelattu, siirrytään pelaamaan kuudella pöytäkortilla. Jos pelaaja ei voi pelata kuvapuoli ylöspäin olevia korttejaan, hän joutuu nostamaan pinkan ja pelaamaan käsikortit pois ennen kuin hän voi jatkaa pöytäkorttien pelaamista * Viimeiset kolme pöytäkorttia pelataan sokkona * Pelin voittaa pelaaja, joka ensimmäisenä pääsee eroon korteistaan == Lähteet == Luokka: Korttipelit
Johan Gabriel Sparwenfeld

Johan Gabriel Sparwenfeld (1655-1727) oli ruotsalainen kielitieteilijä. Hän opiskeli venäjää Moskovassa vuosina 1684–1687 Ruotsin kuninkaalta saadun apurahan turvin ja kirjoitti kokemuksistaan päiväkirjan otsikolla Giornale d’un Viaggio di Moscouia. Se on julkaistu vuonna 2002. Matkalta palattuaan Sparwenfeld toimi seremoniamestarin apulaisena ja seremoniamestarina Ruotsin hovissa. Päivätyönsä ohessa hän saattoi jatkaa tutkimuksiaan. Hänen pääteoksensa on Upsalan yliopiston kirjastoon luovutettu neliosainen slaavilais-latinalainen sanakirja Lexicon Slavonicum. == Lähteet == Luokka:Ruotsalaiset kielitieteilijät Luokka:Vuonna 1655 syntyneet Luokka:Vuonna 1727 kuolleet
Broadwayn kutsu

Broadwayn kutsu () on vuonna 1996 ensi-iltansa saanut Christopher Guestin ohjaama yhdysvaltalainen pitkälti improvisoitu pseudodokumentaariseen tyyliin tehty komediaelokuva, jonka pääosissa ovat Guest itse, Lewis Arquette, Bob Balaban, Matt Keeslar, Eugene Levy, Catherine O’Hara, Parker Posey ja Fred Willard. Broadwayn kutsu on noussut kulttiklassikon maineeseen. Variety valitsi sen yhdeksi kaikkien aikojen sadasta parhaasta elokuvasta joulukuussa 2022. == Juoni == Elokuva sijoittuu missourilaiseen, fiktiiviseen pallien valmistamisesta tunnettuun Blainen pikkukaupunkiin ja kertoo parodisesti kaupungin harrastelijateatterista, joka harjoittelee kaupungin 150-vuotispäiväjuhliin Broadway-tyylistä kaupungin omasta historiasta kertovaa musikaaliesitystä, jonka ensi-iltaan tulee Broadwayn teatterikriitikko. == Näyttelijät == == Tuotanto == === Kehitys === Christopher Guest sai idean elokuvaan katsoessaan lapsensa koulunäytelmää, Annie mestariampuja -musikaalia. Broadwayn kutsulla ei ollut käsikirjoitusta. Guest ja Eugene Levy laativat ainoastaan 16-sivuisen yleiskuvauksen, jonka pohjalta elokuvan näyttelijät improvisoivat dialogin. Elokuva oli kokonaan improvisoitu lauluja ja musikaaliesityksen Red, White and Blaine dialogia lukuun ottamatta. === Kuvaukset === Broadwayn kutsu kuvattiin 29 päivässä vuonna 1995 lähes kokonaan noin 50 kilometriä Austinista etelään sijaitsevassa Lockhartin kaupungissa Texasissa. Lockhartin lisäksi elokuvan joitain kohtauksia kuvattiin Austinissa ja Los Angelesissa. == Ensi-ilta == Broadwayn kutsu sai maailmanensi-iltansa Bostonin elokuvajuhlilla 21. elokuuta 1996 ja teatteriensi-iltansa Yhdysvalloissa 31. tammikuuta 1997. Elokuva tuotti Yhdysvalloissa 2,9 miljoonan dollarin lipputulot. Suomessa elokuva ei saanut teatteriensi-iltaa ja -levitystä, mutta se esitettiin ensi kerran Yle TV2 -televisiokanavalla 3. elokuuta 2003. == Vastaanotto == Broadwayn kutsu on saanut sekä elokuvakriitikoilta että katsojilta myönteisiä arvioita. Rotten Tomatoes -sivuston mukaan 91 prosenttia kriitikoista on antanut elokuvalle positiivisen arvosanan 7,7/10 keskiarvolla. Keräys perustuu 55 arviointiin, joista 50 ovat ”tuoreita” ja 5 ”mätiä”. Yli 25 000 käyttäjästä 91 prosenttia on antanut elokuvalle myönteisen arvosanan 4,3/5 keskiarvolla. Metacritic-sivuston mukaan 19 arvostelun perusteella elokuva on saanut 71 pistettä sadasta mahdollisesta. Metacriticin 18 käyttäjää on antanut elokuvalle keskiarvon 7,2/10. Elokuva oli ehdolla parhaan elokuvan (Karen Murphy), parhaan miespääosan (Christopher Guest) ja parhaan käsikirjoituksen (Guest ja Eugene Levy) Independent Spirit -palkintojen saajaksi vuoden 1998 gaalassa. Vuonna 2000 se oli ehdokkaana Yhdysvaltain elokuvainstituutin 100-vuotissarjan 100 hauskinta komediaa -listaukseen. == Lähteet == == Aiheesta muualla == * Virallinen sivusto Luokka:Vuoden 1996 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset independent-elokuvat
Megan Oldham

Megan Oldham (s. 12. toukokuuta 2001 Newmarket) on kanadalainen freestylehiihtäjä. Hänellä on maailmanmestaruuskilpailuista kolme mitalia, joista kaksi slopestylesta ja yksi big airista. Oldham saavutti nuorten maailmanmestaruuskilpailuissa vuonna 2019 hopeaa big airissa. Ensimmäisissä aikuisten arvokilpailuissaan Aspenin MM-kilpailuissa 2021 hän saavutti pronssia slopestylessa ja sijoittui neljänneksi big airissa. Pekingin olympialaisissa 2022 hän sijoittui neljänneksi big airissa ja 13:nneksi slopestylen karsinnassa. Bakurianin MM-kilpailuissa 2023 hän saavutti hopeaa slopestylessa ja pronssia big airissa. Oldham on kilpaillut maailmancupissa marraskuusta 2018 alkaen. Hän on voittanut kolme osakilpailua: slopestylessa Silvaplanassa maaliskuussa 2019 ja Bakurianissa maaliskuussa 2022 sekä big airissa Copper Mountainilla joulukuussa 2022. Hän voitti slopstylen maailmancupin kokonaiskilpailun kaudella 2018–2019. == Lähteet == Luokka:Kanadalaiset freestylehiihtäjät Luokka:Vuonna 2001 syntyneet Luokka:Elävät henkilöt
Elena Gaskell

Elena Gaskell (s. 17. syyskuuta 2001 Vernon) on kanadalainen freestylehiihtäjä. Hän voitti big airin maailmancupin kokonaiskilpailun kaudella 2018–2019. Gaskell sijoittui nuorten maailmanmestaruuskilpailuissa vuonna 2018 slopestylessa neljänneksi. Ensimmäisissä aikuisten arvokilpailuissaan Utahin MM-kilpailuissa 2019 hän sijoittui big airissa 15:nneksi. Hänet valittiin vuoden 2022 Pekingin olympialaisin, mutta hän loukkaantui harjoituksissa päivää ennen ensimmäistä olympiakilpailua eikä pystynyt kilpailemaan. Gaskell on kilpaillut maailmancupissa helmikuusta 2017 alkaen. Hän on voittanut yhden osakilpailun, Cardronan big airin syyskuussa 2018. Hän voitti big airin maailmancupin kokonaiskilpailun kaudella 2018–2019 ja sijoittui kolmanneksi kaudella 2021–2022. == Lähteet == Luokka:Kanadalaiset freestylehiihtäjät Luokka:Vuonna 2001 syntyneet Luokka:Elävät henkilöt
Zubeida

Zubeida Begum Dhanrajgir (; 1911 Surat, Brittiläinen Intia – 21. syyskuuta 1988 Bombay, Maharashtra, Intia) oli intialainen näyttelijä. Hän oli Sachinin kuningaskunnan nawabin ja elokuva-alalla työskennelleen Fatma Begumin tytär, ja näytteli ensimmäisessä elokuvassaan 12-vuotiaana. Hän näytteli naispääosaa ensimmäisessä intialaisessa äänielokuvassa Alam Ara (1931) ja oli aikansa korkeimmin palkattu naisnäyttelijä kotimaassaan. == Lähteet == == Aiheesta muualla == Luokka:Intialaiset näyttelijät Luokka:Vuonna 1911 syntyneet Luokka:Vuonna 1988 kuolleet
Pauli Sipiläinen

Pauli Allan Sipiläinen (15. helmikuuta 1940 Ilmajoki – 6. maaliskuuta 2023 Hyvinkää)Kuolinilmoitus. Helsingin Sanomat 26.3.2023, s. B 28. oli suomalainen elokuvaaja, joka kuvasi yli 40 elokuvaa ja tv-työtä. Hänet muistetaan erityisesti Åke Lindmanin luottokuvaajana. Sipiläisen kuvaamaan yhteentoista Lindmanin ohjaukseen kuului niin televisiotöitä, kuten Myrskyluodon Maija -sarja (1976) ja valkokangaselokuvia, kuten Lapin kullan kimallus (1999), Etulinjan edessä (2004) ja Tali-Ihantala 1944 (2007). Sipiläinen oli Rauni Mollbergin Tuntemattoman sotilaan b-kuvaaja. Sipiläinen kuvasi myös useita Matti Ijäksen televisiotöitä, kuten Katsastuksen (1988). Ijäksen ohjaamasta Siriuksen vieraat -elokuvasta (1987) Sipiläinen voitti parhaan kuvauksen Jussi-palkinnon. == Valikoitu filmografia == * Noin 7 veljestä, 1968 * Myrskyluodon Maija, 1976 * Elämänmeno, 1978 * Piilopirtti, 1978 * Tuntematon sotilas, 1985 * Siriuksen vieraat, 1987 * Katsastus, 1988 * Syrjähyppyjä, 1995 * Harjunpää ja heimolaiset, 1996 * Kiinnisidottu, 1994 * Lapin kullan kimallus, 1999 * Ilmalaiva Finlandia, 2000 * Etulinjan edessä, 2004 * Tali- Ihantala 1944, 2007 == Lähteet == ==Aiheesta muualla== * Pauli Sipiläisen muistokirjoitus Helsingin Sanomissa Luokka:Suomalaiset elokuvaajat Luokka:Jussi-palkinnon saajat Luokka:Vuonna 1940 syntyneet Luokka:Vuonna 2023 kuolleet
Paha klovni

Paha klovni on perinteisen koomisen klovnin ilkikurinen versio, johon on käytetty kauhuelementtejä ja mustaa huumoria. Hahmo voi leikkiä koulrofobiasta kärsivien pelolla. Pahan klovnin modernin arkkityypin teki suosituksi vuodesta 1940 alkaen DC Comicsin hahmo Jokeri ja myöhemmin Se Stephen Kingin kirjassa Se. Luokka:Kaupunkitarinat Luokka:Perushahmot Luokka:Postmodernismi Luokka:Kauhu Luokka:Klovnit Luokka:Musta huumori
Muir

Muir on seuraavien henkilöiden sukunimi: * Bryan Muir (s. 1973), kanadalainen jääkiekkoilija * John Muir (1838–1914), skottisyntyinen yhdysvaltalainen luonnontutkija, kirjailija ja yksi luonnonsuojelija * Karen Muir (1952–2013), eteläafrikkalainen uimari * Laura Muir (s. 1993), skotlantilainen keskimatkojen juoksija ja kestävyysjuoksija * Lewis F. Muir, alun perin Louis Meuer (1884–1915), yhdysvaltalainen säveltäjä ja ragtime-pianisti * Michael ”Mike” Muir (s. 1963), yhdysvaltalainen laulaja * Robert Muir (1940–2023), brittiläissyntyinen Suomessa asunut kuvanveistäjä * Tamsyn Muir (s. 1985), uusiseelantilainen kirjailija * Thomas Muir (1765–1799), skotlantilainen poliittinen uudistaja ja juristi * William Muir (1819–1905), englantilainen orientalisti ja islamin tutkija
Judith Heumann

Judith Ellen Heumann (18. joulukuuta 1947 Philadelphia – 4. maaliskuuta 2023 Washington D.C.) oli yhdysvaltalainen ihmisoikeusaktivisti ja kansainvälisen vammaisliikkeen edellä kävijöitä. == Lapsuus ja koulutus == Heumann syntyi Philadelphiassa juutalaiseen perheeseen. Hänen vanhempansa, Werner ja Ilse Heumann, olivat muuttaneet Saksasta 1930-luvulla. Hänen isovanhempansa kuolivat natsien keskitysleirillä. Hän sairasti polion puolitoistavuotiaana. Hän valmistui Long Islandin yliopistosta vuonna 1969. Vuonna 1970 New Yorkin opetuslautakunta ei myöntänyt hänelle opettajan oikeuksia, koska hän oli riski tulipalon syttyessä. Hän haastoi lautakunnan oikeuteen, mutta New Yorkin kaupunki sopi asian ilman oikeuskäsittelyä. Hänestä tuli kaupungin ensimmäinen pyörätuolia käyttävä ala-asteen opettaja. == Poliittinen työ ja vaikuttamistyö == === Järjestötyö === Hän oli vuonna 1970 perustetun Toiminnalliset vammaiset (Disabled in Action) yhdistyksen perustajajäsen. Se järjesti vuonna 1972 Heumannin johdolla näyttävän mielenosoituksen katkaisemalla Madison Avenuen istumalakolla. Protesti oli sitä vastaan, että presidentti Nixon ei vahvistanut kuntoutuslakia. Heumann toimi Berkleyn Itsenäisen elämän keskuksen apulaisjohtajana vuosina 1975–1982. Sinä aikana eniten julkisuutta saanut vaikuttamistyö oli vuonna 1977 San Franciscon hallintorakennuksen edessä toteutettu 28 päivää kestänyt istumalakko. Tavoitteena oli saada kuntoutuslain 504 pykälän muutokset vahvistettua. Heumann oli perustamassa vuonna 1983 Maailman vammaisinstituuttia. Hän toimi sen apulaisjohtajana vuoteen 1993 asti. === Viranomaistehtävät === Heumann toimi vuosina 1993–2001 presidentti Bill Clintonin hallinnossa opetusministeriön erityisopetuksen ja kuntoutuspalvelujen toimiston apulaissihteerinä. Hän vastasi kansallisen tason lainsäädännön toimeenpanosta erityisopetuksen, vammaistutkimuksen, ammatillisen kuntoutuksen ja itsenäisen elämän ohjelmissa palvellen yli 8 miljoonaa vammaista nuorta ja aikuista. Heumannin seuraava työ oli olla vuosina 2002–2006 Maailmanpankin vammais- ja kehitystyöneuvonantajana. Hän johti pankin vammaistyötä ja työskenteli laajentaakseen sen tietämystä ja valmiuksia työskennellä hallitusten ja kansalaisyhteiskunnan kanssa vammaisuuden sisällyttämiseksi pankin toimintaan. Presidentti Barack Obama nimitti Heumannin ulkoministeriön vammaisoikeuksien erityisneuvonantajaksi. Hän oli siinä virassa vuosina 2010–2017. BBC valitsi Heumannin vuonna 2022 sadan vaikutusvaltaisen ja innostavan naisen listalle 100 Women. == Lähteet == == Aiheesta muualla == * Judith Heumannin kotisivut Luokka:Yhdysvaltalaiset vammaiset poliitikot Luokka:Yhdysvaltalaiset vammaisten oikeuksien liikkeen edustajat Luokka:Vuonna 1947 syntyneet Luokka:Vuonna 2023 kuolleet
Sandra Näslund

Sandra Catrin Näslund (s. 6. heinäkuuta 1996 Kramfors) on ruotsalainen freestylehiihtäjä. Hän on voittanut skicrossissa olympiakultaa ja neljä maailmanmestaruutta. Näslund voitti skicrossissa nuorten maailmanmestaruuden vuosina 2016 ja 2017 sekä saavutti MM-hopeaa vuonna 2014. Aikuisten maailmanmestaruuskilpailuihin hän osallistui ensi kerran Vossissa 2013 ja sijoittui 14:nneksi. Sotšin olympialaisissa 2014 hän sijoittui viidenneksi keskeytettyään välierässä ja voitettuaan pikkufinaalin. Sierra Nevadan MM- kilpailuissa 2017 hän voitti kultaa. Pyeongchangin olympialaisissa 2018 hän sijoittui neljänneksi. Näslund sijoittui Utahin MM-kilpailuissa 2019 skicrossissa yhdeksänneksi mutta voitti toisen maailmanmestaruutensa Idren MM- kilpailuissa 2021. Pekingin olympialaisissa 2022 hän voitti kultaa. Hän oli nopein jo sijoituskierroksella ja voitti sen jälkeen kaikki lähtönsä. Bakurianin MM-kilpailuissa 2023 hän voitti kultaa sekä henkilökohtaisessa kilpailussa että David Mobärgin kanssa sekaparien kilpailussa. Näslund on kilpaillut maailmancupissa maaliskuusta 2012 alkaen. Hän on helmikuun 2023 loppuun mennessä voittanut 37 maailmancupkilpailua, joista ensimmäisen tammikuussa 2017 Watlesissa. Kaudella 2021–2022 hän osallistui 12 maailmancupkilpailuun ja voitti niistä 11. Hän voitti skicrossissa maailmancupin kokonaiskilpailun kausina 2017–2018, 2019–2020 ja 2021–2022. Hän oli paras myös freestylen yhteispisteissä kaudella 2017–2018. == Lähteet == Luokka:Ruotsalaiset freestylehiihtäjät Luokka:Ruotsalaiset olympiavoittajat Luokka:Vuonna 1996 syntyneet Luokka:Elävät henkilöt
Nauruhaukka

Nauruhaukka (Herpetotheres cachinnans) on jalohaukkoihin kuuluva lintulaji. Lajia tavataan Keski- ja Etelä-Amerikassa. ==Koko ja ulkonäkö== Nauruhaukka voi kasvaa 43–56 cm pitkäksi. Laji on ruumiinrakenteeltaan tukevahko ja suuripäinen. Siivet ovat lyhyet ja pyrstö pitkä. Nauruhaukan pää, rinta ja vatsa ovat valkoiset tai kellertävät. Linnun silmien ympärillä on musta naamio. Selkä ja siivet ovat väriltään tummanruskeat. Mustassa pyrstössä on kaksi tai kolme valkoista raitaa. ==Levinneisyys ja elintavat== Nauruhaukan levinneisyysalue on laaja ja ulottuu Meksikosta Argentiinan pohjoisosiin. Lajin elinympäristöä ovat suhteellisen avoimet metsät ja savannit. Linnun ravintoa ovat erityisesti käärmeet, ja nauruhaukka on osittain immuuni käärmeiden myrkyille. Nauruhaukka on kolopesijä. ==Lähteet== Luokka:Jalohaukat
Liettuan itsenäisyyspäivä

Liettuan itsenäisyyspäivä on 16. helmikuuta. Liettuassa allekirjoitettiin itsenäisyysjulistus 16. helmikuuta 1918, jolloin syntyi nykyaikainen Liettua. Liettua oli silloin ollut 120 vuotta Venäjän vallan alla. Alkuperäisen Liettuan syntymävuotena pidetään vuotta 1253, mutta Liettua mainitaan asiakirjoissa ensimmäisen kerran vuonna 1009. Neuvostoliitto miehitti Liettuan vuonna 1940, mutta maa itsenäistyi uudelleen vuonna 1990. Laki joka säädettiin 16. helmikuuta 1918, on tärkeä vuonna 1990 tapahtuneen uudelleenitsenäistymisen kannalta, sillä ilman sitä itsenäistyminen olisi ollut mahdoton.Lithuania celebrates Lithania Travel ==Lähteet== Luokka:Kansallispäivät Luokka:Helmikuun juhlapäivät Luokka:Liputuspäivät Itsenäisyyspäivä
Pesäpallokypärä

right|thumb|Karhun pesäpallokypärä. Pesäpallokypärä on pesäpallossa käytettävä kypärä. Virallinen pesäpallokypärä on CE-merkitty päänsuojus, joita valmistavat mm. Karhu Pesis ja J-Pesis. Pesäpallokypärien valmistajien ilmoittama käyttöikä on kolme vuotta käyttöönottopäivästä lähtien. Virallisissa pesäpallo-otteluissa kypärän käyttäminen on pakollista. Kypärän käyttöpakko koskee kaikkia C-ikäisten ja sitä nuorempien keskuudessa kaikkia ulko- ja sisäpeliin osallistuvia pelipaikasta riippumatta. Aikuisten ja B-ikäisten otteluissa lyöjien ja juoksijoiden sekä kaikkien ulkopelaajien lukkaria ja koppareita lukuun ottamatta on käytettävä kypärää. Kypärä on asetettava paikalleen ennen lyömään asettumista. == Historia == Kypärät tulivat pakollisiksi miehillä vuonna 1989 ja naisilla vuonna 1994. Taustalla oli vuonna 1985 sattunut onnettomuus, jossa etukentällä siepparina pelannut miespesäpalloilija sai pallon lyönnistä suoraan päähänsä ja kuoli.Koskela 2017, s. 17 Vuonna 2024 käyttöön tuli sääntö jonka mukaan kypärä on pakollinen vuoden 2008 jälkeen syntyneillä myös lukkarille, koppareille ja kaaripelaajille. == Lähteet == * === Viitteet === Luokka:Pesäpallovarusteet Luokka:Kypärät
Latvian itsenäisyyspäivä

Latvian itsenäisyyspäivä on 18. marraskuuta. Latvia itsenäistyi Venäjän keisarikunnan ja Saksan miehityksestä 18. marraskuuta 1918 ensimmäisen maailmansodan päätyttyä. Itsenäisyyttä kesti toisen maailmansodan syttymiseen asti, kun Neuvostoliitto miehitti Baltian maat vuonna 1940. Neuvostoliiton hajottua Latvia itsenäistyi uudelleen vuonna 1991, ja päivää 4. toukokuuta vietetään Latvian uudelleenitsenäistymisen päivänä.Independence Day Public Holidays 18\. marraskuuta eri puolilla maata järjestetään juhlallisuuksia, ja Riiassa järjestään Vapauden muistomerkille paraati, johon osallistuu Latvian presidentti ja muuta valtionjohtoa. Latvian puolustusvoimat järjestää juhlaparaatin 11. marraskuuta, ja auringon laskiessa soihtukulkueet kulkevat kaduilla ja päivän päätteeksi järjestetään ilotulituksia. == Katso myös == * Liettuan itsenäisyyspäivä * Viron itsenäisyyspäivä ==Lähteet== ==Aiheesta muualla== Luokka:Kansallispäivät Luokka:Marraskuun juhlapäivät Luokka:Liputuspäivät Itsenäisyyspäivä
Nushrat Bharucha

Nushrat Bharucha (; s. 17. toukokuuta 1985 Bombay, Maharashtra, Intia), myös Nushrratt Bharuccha, on intialainen näyttelijä, joka työskentelee pääasiassa hindinkielisissä elokuvissa. Hänet tunnetaan muun muassa romanttisista menestyskomedioista Pyaar Ka Punchnama (2011), Pyaar Ka Punchnama 2 (2015) ja Sonu Ke Titu Ki Sweety (2018). == Filmografia == Vuosi Elokuva Rooli Muuta 2006 Jai Santoshi Maa Mahima 2009 Kal Kissne Dekha Riya 2010 Taj Mahal Shruthi Telugunkielinen elokuva Love Sex Aur Dhokha Shruti Dhaiya 2011 Pyaar Ka Punchnama Neha 2013 Akaash Vani Vani Ahuja 2014 Darr @ the Mall Ahana 2015 Meeruthiya Gangsters Mansi Pyaar Ka Punchnama 2 Ruchika ”Chiku” Khanna 2016 Valeba Raja Sweety Tamilinkielinen elokuva 2018 Sonu Ke Titu Ki Sweety Sweety Sharma 2019 Dream Girl Mahi Rajput Marjaavaan Itsenään Erikoisesiintyminen laulussa ”Peeyu Datt Ke” 2020 Jai Mummy Di Nuori Laali Khanna Chhalaang Neelima Mehra 2021 Ajeeb Daastaans Meenal Chhorii Sakshi 2022 Hurdang Jhulan Janhit Mein Jaari Manokamna Ram Setu Gayatri Kulshrestha 2023 Selfiee Minti Agarwal Tu Jhoothi Main Makkaar Anya Chatrapathi Sapna Akelli Jyoti == Televisio == Vuosi Ohjelma Rooli 2002 Kittie Party Chiku 2010 Seven Drishika Kashyap == Lähteet == == Aiheesta muualla == * * Luokka:Intialaiset näyttelijät Luokka:Vuonna 1985 syntyneet Luokka:Elävät henkilöt
Dance (Our Own Party)

Dance (Our Own Party) on maltalaisen yhtyeen The Buskerin kappale. He edustivat Maltaa vuoden 2023 Eurovision laulukilpailussa Liverpoolissa voitettuaan Malta Eurovision Song Contest 2023 -euroviisukarsinnan. Kappale kilpaili ensimmäisessä semifinaalissa, jossa se sijoittui viidenneksitoista ja täten karsiutui finaalista. == Lähteet == Luokka:Maltan euroviisuedustuskappaleet Luokka:Vuoden 2023 euroviisuedustuskappaleet
Peliasu (pesäpallo)

Pesäpallon peliasu koostuu lyhythihaisesta pelipaidasta, sen alle puettavasta aluspaidasta sekä polven alle ulottuvista housuista. Erityisesti naisten sarjoissa käytetään tätäkin pidemmälle ulottuvia housumalleja. Pelipaidan molemmissa hihoissa on irrotettavat numerot, jotka kertovat pelaajan lyöntinumeron.Koskela 2017, s. 19Pesäpallon peliasuja valmistavat mm. Fibe, HT-Sport, Jako Finland, LS-Wear, Noname, Primatex ja Unique Branding. Koska pelaaja saattaa joutua syöksymään juostessaan pesille, sekä ottaessaan palloa kiinni, on aluspaita varustettu kyynärvarresta syöksysuojilla. Monet pelaajat voivat käyttää syöksyessään syöksyhanskoja käsiensä suojana, sekä lyödessä erityistä lyöntihanskaa, joka antaa paremman otteen mailan kädensijasta erityisesti kostealla säällä. Jalkineina pesäpalloilijat käyttävät piikkareita. Joukkueen pelinjohtajien on käytettävä urheilullista asua, joka selvästi erottuu peliasusta. == Vaatimukset == Peliasun on oltava siisti ja yhdenmukainen. Peliasussa on oltava selkeästi näkyvä lyöntijärjestysnumero tai pelaajanumero molemmissa hihoissa. Numeron on oltava olka- ja kyynärvarren väliin ja numero on laitettava hihaan oikein päin. Numeron on erotuttava selkeästi numeropohjasta sekä pelipaidasta. Superpesiksessä ja Ykköspesiksessä pelaisussa on oltava pelaajan nimi. Nimilappu kiinnitetään selän yläosaan mainosten yläpuolelle niin, että nimilapun yläpuolella on enintään yksi mainos. Nimi on oltava isoilla kirjamilla, suomenkielisillä aakkosilla ja erotuttava selkeästi nimipohjasta ja pelipaidasta. == Varapaita == Superpesiksessä ja Ykköspesiksessä pesäpallojoukkueella on oltava varapaita, joka vastaa materiaaliltaan varsinaista pelipaitaa ja jonka värit erottuvat selkeästi varsinaisen pelipaidan värityksestä. Mikäli varsinainen pelipaita on pääväriltään tumma, varapaidan tulee olla pääväriltään vaalea ja päinvastoin. Muilla sarjatasoilla varapaidat ovat suositeltavia. == Jokeripaita == Superpesiksen ja Ykköspesiksen lisäksi suomensarjassa, nuorten Super- ja Ykköspesiksessä ja maakuntasarjassa on käytettävä liiton määrittelemää yhtenäistä virallista jokeripaitaa. == Lähteet == * === Viitteet === * Luokka:Pesäpallovarusteet Luokka:Urheiluvaatteet
Ai coração

Ai coração () on portugalilaisen laulajan Mimicatin kappale. Hän edusti Portugalia Eurovision laulukilpailussa 2023 Liverpoolissa voitettuaan Portugalin euroviisukarsinnan Festival da Canção 2023. Kappale kilpaili Euroviisujen finaalissa, jossa se sai 59 pistettä ja sijoittui sijalle 23. == Lähteet == Luokka:Portugalin euroviisuedustuskappaleet Luokka:Vuoden 2023 euroviisuedustuskappaleet
Samo mi se spava

Samo mi se spava () on serbialaisen laulajan Luke Blackin kappale. Hän edusti Serbiaa Eurovision laulukilpailussa 2023 Liverpoolissa voitettuaan Serbian euroviisukarsinnan Pesma za Evroviziju '23. Kappale kilpaili Euroviisujen finaalissa, jossa se sai 30 pistettä ja sijoittui sijalle 24. == Lähteet == Luokka:Serbian euroviisuedustuskappaleet Luokka:Vuoden 2023 euroviisuedustuskappaleet
Burning Daylight

Burning Daylight on alankomaalaisten laulajien Mia Nicolain ja Dion Cooperin kappale. He edustavat Alankomaita Eurovision laulukilpailussa 2023 Liverpoolissa. Kappale kilpaili ensimmäisessä semifinaalissa, jossa se sijoittui kolmanneksitoista ja täten karsiutui finaalista. == Lähteet == Luokka:Alankomaiden euroviisuedustuskappaleet Luokka:Vuoden 2023 euroviisuedustuskappaleet
Battle Sheep

Battle Sheep on strateginen lautapeli, johon tarvitaan 2–4 pelaajaa. Pelin on suunnitellut Francesco Rotta ja kuvituksen on tehnyt Andrea Femerstrand. Peli voitti Suomen Leluyhdistyksen vuoden perhepeli 2014 -palkinnon. Pelin ikäsuositus on seitsemästä vuodesta ylöspäin. == Säännöt == === Alkuvalmistelut === Pelaajat ottavat yhden värin 16 lammasta ja pinoavat ne eteensä. Pelaajat ottavat kukin neljä laidunlaattaa. Valitkaa aloittaja, joka laittaa yhden laitumen pöydän keskelle. Järjestyksessä myötäpäivään jokainen pelaaja lisää laitumen viereen uuden laidunlaatan, kunnes kaikki laitument on pelattu. Uusien laattojen tulee koskettaa vähintään yhdeltä sivultaan. Kun laidun on valmis, pelaajat laittavat vuorojärjestyksessä myötäpäivään 16 lampaan pinonsa johonkin laudan reunan heksoista. === Pelin kulku === Pelin tavoitteena on valloittaa eniten tilaa laitumilta. Pelin aloittaa pelaaja, joka ensimmäisenä laittoi lampaansa laitumelle. Pelaajat tekevät siirtoja valitsemalla jonkun lammaspinoistaan ja jakamalla sen kahteen osaan. Ylempi osa pinosta liikkuu suorassa linjassa johonkin suuntaan, kunnes se törmää lampaasen tai laudan reunaan. Lähtöheksaan on jätettävä vähintään yksi lammas. Peli jatkuu ja pelaajat jakavat pinojaan ja siirtävät lampaita uusille laitumille. Pino on jumissa, kun sen ympärillä on muiden pelaajien lampaita ja laudan reunaa, eikä sitä voi enää jakaa ja siirtää. === Pelin päättyminen ja voittaminen === Kun pelaajan kaikki pinot ovat jumissa, hän putoaa pois pelistä. Peli päättyy, kun kukaan ei voi enää liikkua. Peli voittaa pelaaja, jolla on hallussaa eniten laidunmaata (heksoja). Tasapelin ratkaisee se, kenellä on isoin yhtenäinen lammaslauma viereisillä heksoilla.Battle Sheep lautapelin ohjevihko == Lähteet == == Aiheesta muualla == * Lautapeliopas: Battle Sheep * BoardGameGeek: Battle Sheep Luokka:Strategialautapelit
Etenijä

right|thumb|Etenijä Teemu Isoketo (oik.) ykköspesällä. Etenijä tarkoittaa pesäpallopelaajaa, joka yrittää sisävuorossa juosta pesältä toiselle ja lopulta takaisin kotipesään.Koskela 2017, s. 308 Hyvän etenijän ominaisuuksiin kuuluu nopeuden lisäksi kärkkyminen, palon varominen, hyvä pelinlukutaito ja kyky itsenäisiin ratkaisuihin. Etenijän tehtäviin kuuluu omalla lyönnillä kentälle pääsy ja pesävälien eteneminen mahdollisimman nopeasti palamatta tai haavoittumatta. Etenijän onnistuminen kentälle pääsyssä vaikuttaa myös lyöntijärjestyksessä seuraavan olevien pelaajien ratkaisuihin, sillä tilanteiden rakentaminen ja kotiuttaminen on sitä helpompaa, mitä nopeammat etenijät kentällä juoksevat.Koskela 2017, s. 167 Yleinen miesten kentällemenolyönti on pystymailalyönti. Lyönti putoaa nopeasti polttajien ja koppareiden väliin, joten ulkokentän on vaikea ehtiä ottamaan sitä kiinni. Naisilla yleinen kentällemeno lyönti on joko vaakamailalyönti tai saumalyönti. Kentälle päästyään etenijä käy pääasiassa taistelua ulkokenttää, etenkin lukkaria vastaan. Etenijä on saatava mahdollisimman joustava, nopea ja hyvä lähtö, jotta hän ehtii seuraavalle pesälle ennen palloa. Etenemisen fyysisiä vaiheita ovat reaktio, kiihdytys, maksimaalinen nopeus ja nopeuskestävyys. == Tunnetuja etenijöitä == * Teemu Isoketo * Sami Haapakoski * Virpi Hukka * Jarmo Heikkinen * Kari Kuusiniemi * Emma Körkkö * Emmi Viitala * Tuula Rantanen * Janne Vuorinen == Katso myös == * Pesäpallon etenijäkuninkaalliset == Lähteet == * === Viitteet === Luokka:Pesäpallotermit
Fanny Smith

Fanny Smith (s. 20. toukokuuta 1992 Aigle) on sveitsiläinen freestylehiihtäjä. Hän on skicrossin maailmanmestari ja kaksinkertainen olympiapronssimitalisti. Smith voitti skicrossissa nuorten maailmanmestaruuden vuonna 2010. Jo aiemmin samana vuonna hän osallistui Vancouverin olympialaisiin ja sijoittui seitsemänneksi. Deer Valleyn MM-kilpailuissa 2011 hän sijoittui kymmenenneksi ja Vossissa 2013 hän voitti maailmanmestaruuden. Sotšin olympialaisissa 2014 hän oli kahdeksas. Smith saavutti skicrossissa Kreischbergin MM-kilpailuissa 2015 pronssia ja Sierra Nevadan MM-kilpailuissa 2017 hopeaa. Pyeongchangin olympialaisissa 2018 hän saavutti pronssia. Utahissa 2019 ja Idressä 2021 Smith saavutti MM-hopeaa. Pekingin olympialaisissa 2022 hän sai pronssia. Hän tuli maaliin kolmantena mutta hän sai loppukilpailussa keltaisen kortin saksalaisen Daniela Maierin estämisestä viimeisessä hypyssä ja hänet pudotettiin tuloksissa neljänneksi. Päätös muuttui kisojen jälkeen moneen kertaan, ja lopulta joulukuussa 2022 päätettiin antaa pronssimitali sekä Smithille että Maierille. Bakurianin MM-kilpailuissa 2023 Smith saavutti henkilökohtaisessa kilpailussa pronssia ja sijoittui Jonas Lenherrin kanssa sekaparien kilpailussa viidenneksi. Smith on kilpaillut maailmancupissa maaliskuusta 2008 alkaen. Hän on voittanut 30 maailmancupkilpailua, joista ensimmäisen joulukuussa 2010 San Candidossa. Hän voitti skicrossin maailmancupin kokonaiskilpailun kausilla 2012–2013, 2018–2019 ja 2020–2021, joista viimeksi mainitulla kaudella hän voitti seitsemän osakilpailua. Lisäksi hänellä on skicrossin kokonaiskilpailusta neljä kakkossijaa ja kaksi kolmossijaa. Freestylen maailmancupin yhteispisteissä Smith sijoittui kolmanneksi kausilla 2018–2019 ja 2019–2020. == Lähteet == Luokka:Sveitsiläiset freestylehiihtäjät Luokka:Sveitsiläiset olympiamitalistit Luokka:Vuonna 1992 syntyneet Luokka:Elävät henkilöt
Unicorn (kappale)

Unicorn on israelilaisen laulajan Noa Kirelin kappale. Hän edusti Israelia Eurovision laulukilpailussa 2023 Liverpoolissa. Kappale kilpaili Euroviisujen finaalissa, jossa se sai 362 pistettä ja sijoittui kolmanneksi. == Lähteet == Luokka:Israelin euroviisuedustuskappaleet Luokka:Vuoden 2023 euroviisuedustuskappaleet
Keskisyksyn juhla (Vietnam)

thumb|200px|Keskisyksyn juhlan leijonatanssia, múa lân. Keskisyksyn juhla () on Vietnamissa vietettävä sadonkorjuujuhla. Sitä vietetään lyhtyjen valossa hyvää ruokaa syöden. Sitä vietetään kuukalenterin kahdeksannen kuukauden 15. päivänä. Vietnamissa käytetään kuukalenteria juhlapäivistä puhuttaessa. Juhlaa vietetään siten yleensä syyskuussa, mutta joskus lokakuussa. Se merkitsee satokauden päätöstä. Riisi korjataan yleensä syyskuussa. Se on myös täydenkuun juhla, ja yleensä kuu paistaa silloin kirkkaana.Tết Trung Thu: Mid-Autumn Festival in Vietnam asiasomeday.com Keskisyksyn juhla on uudenvuoden juhlan jälkeen tärkein vietnamilainen juhla. Sitä on vietetty 400 vuotta, mutta juhlan väitetään tulleen Vietnamiin kiinalaisten mukana, kun Kiina valloitti Vietnamin. Se on myös lasten juhla, kun vanhemmat voivat jälleen sadonkorjuun jälkeen viettää aikaa lasten kanssa. Juhlaan liittyy erilaista syötävää, kuten kuukakkuja (bánh trung thu), jotka nekin ovat alun perin kiinalaista vaikutusta. Kakkuset on perinteisesti valmistettu lootuksen siemenistä ja mungpavuista, ja niissä on keskellä suolattua munankeltuaista. Nykyisin valmistukseen käytetään monenlaisia raaka-aineita, ja ne voivat olla suolaisia tai makeita. Juhlaan kuuluu tansseja, kuten lohikäärmetanssia ja leijonatanssia, ja lapset pukeutuvat juhla-vaatteisiin ja marssivat pitkin katuja. ==Lähteet== ==Aiheesta muualla== Luokka:Vietnamilainen kulttuuri
Karen Bit Vejle

Karen Bit Vejle (s 5. kesäkuuta 1958 Ejby, Tanska) on tanskalais-norjalainen paperileikkauksia tekevä taiteilija. Karen Bit Vejle alkoi tehdä pieniä paperileikkauksia 1970-luvulla. Fiskarsin ompelusaksilla leikattavien teosten koko ja monimutkaisuus lisääntyi vähitellen. Nykyisin metrien kokoisten arkkien leikkaaminen saattaa kestää kuukausia, suurimmissa jopa vuoden.Anne Heino: Sakset siveltimenä. Yle 4.11.2010. Viitattu 12.3.2023. Vejlen pitsimäisten teosten aiheet löytyvät eri suunnista kuten H. C. Andersenin satuhahmoista ja pankkikriisistä. Vejlen leikkaamia kuvia on käytetty rock- yhtyeen levyn kansissa sekä astioiden ja kastehuopien kuvioinnissa.Heikki Haapalainen: Tarkasti leikatut paperitaideteokset yllättävät tarinoilla ja tunteilla – video Yle 11.5.2016. Viitattu 12.3.2023. Pitkään paperileikkauksia tehneen Vejlen töistä oli ensimmäinen näyttely vuonna 2009.Tapahtumainfo: Karen Bit Vejle - Sakset siveltimenä. Viitattu 12.3.2023. Sittemmin näyttelyitä on ollut monissa museoissa ja gallerioissa, muun muassa Victoria & Albert Museumissa ja Joensuun taidemuseossa.Taianomaista tunnelmaa Taidemuseolla. Nyt taidetta tehdään ilmasta ja paperista. Joensuun Uutiset 11.5.2016. Viitattu 12.3.2023. Televisiotuottajana työskennellyt Vejle sairastui ME-tautiin ja sairauslomalla paperileikkausten tekeminen helpotti oloa. Hän piti työnsä piilossa, kunnes tuttava sattumalta näki niitä.J.H. White: Cutting Out Masterpieces. Discover the magical power of paper with Karen Bit Vejle, founder of the first Museum of Paper Art in Europe. Magnifissance. Viitattu 12.3.2023. Tiedosto:Karen Bit Vejle psaligraphy 1.jpg|Vejlen suurikokoinen Dmitri Shostakovichin pianokappaleeseen liittyvä paperileikkaus, 2008. Tiedosto:Bit template painting I.tiff|Vejlen paperileikkaus sapluunana. Tiedosto:Ballerina Bulldog.JPG|Karen Bit Vejle, Ballerina Bulldog 2015. ==Lähteet== ==Aiheesta muualla== * Karen Bit Vejlen verkkosivut * Papercut poetry Karen Bit Vejlen TED talk Luokka:Tanskalaiset muotoilijat Luokka:Norjalaiset taiteilijat Luokka:Vuonna 1958 syntyneet Luokka:Elävät henkilöt
Vaihtaja

Vaihtaja tarkoittaa pesäpallopelaajaa, jonka tarkoituksena on sisävuorossa siirtää kentällä olevaa etenijää tai etenijöitä pesältä toiselle niin, että kotiuttaja voi lyödä heidät kotiin. Pesäpallossa joukkueen päävaihtajat pelaavat numeroilla kaksi ja kolme. Ihannetilanteessa numero kaksi siirtää kärjen vähintään kakkospesälle ja etenee perässä ykköselle, jonka jälkeen numero kolme täyttää takapesät ja etenee itse ykköselle. Koska tämä ei aina onnistu, täytyy myös numeron neljä hallita vaihtotilanteeseen sopivia lyöntejä. Usein joukkueella on käytössään myös vaihtolyöntitaitoinen jokeripelaaja, joka tulee lyömään, jos joku vaihtajista epäonnistuu.Koskela 2017, s. 183 == Tunnettuja vaihtajia == * Kirsi Ala-Lipasti * Carita Toiviainen * Henri Puputti * Kaisa-Maija Rosvall == Katso myös == * Pesäpallon kärkilyöntikuninkaalliset == Lähteet == * === Viitteet === Luokka:Pesäpallotermit
Daniela Maier

Daniela Maier (s. 4. maaliskuuta 1996 Furtwangen im Schwarzwald) on saksalainen freestylehiihtäjä. Hän on skicrossin olympiapronssimitalisti vuodelta 2022. Maier saavutti skicrossissa nuorten maailmanmestaruuskilpailuissa hopeaa vuonna 2015 ja sijoittui seuraavana vuonna neljänneksi. Ensimmäisissä aikuisten MM-kilpailuissaan Utahissa 2019 hän sijoittui 11:nneksi. Pekingin olympialaisissa 2022 hän sai pronssia. Hän tuli loppukilpailussa maaliin neljäntenä mutta häntä nopeampi Fanny Smith sai keltaisen kortin Maierin estämisestä viimeisessä hypyssä, joten Maier nostettiin tuloksissa kolmanneksi ja Smith pudotettiin neljänneksi. Päätös muuttui kisojen jälkeen moneen kertaan, ja lopulta joulukuussa 2022 päätettiin antaa pronssimitali sekä Maierille että Smithille. Bakurianin MM-kilpailuissa 2023 Maier sijoittui seitsemänneksi sekä henkilökohtaisessa kilpailussa että Niklas Bachsleitnerin kanssa sekaparien kilpailussa. Maier on kilpaillut maailmancupissa joulukuusta 2015 alkaen. Hän on parhaimmillaan sijoittunut toiseksi Val Thorensissa joulukuussa 2020. Lisäksi hän on sijoittunut kahdeksan kertaa kolmanneksi, ensimmäisen kerran Val Thorensissa joulukuussa 2016. Skicrossin maailmancupin kokonaiskilpailussa hän on sijoittunut seitsemänneksi kaudella 2019–2020 ja kahdeksanneksi kaudella 2021–2022. == Lähteet == Luokka:Saksalaiset freestylehiihtäjät Luokka:Saksalaiset olympiamitalistit Luokka:Vuonna 1996 syntyneet Luokka:Elävät henkilöt
Li Shangfu

Li Shangfu (, s. 1958, Chengdu) on kiinalainen avaruustekniikan insinööri ja Kansan vapautusarmeijan kenraali. Hänet valittiin 20. puoluekokouksessa lokakuussa 2022 keskussotilaskomissioon ja maaliskuussa 2023 Kiinan kansantasavallan puolustusministeriksi. Elokuussa 2023 hän katosi julkisuudesta, ja lokakuussa 2023 hänet erotettiin puolustusministerin tehtävistä. Hän menetti myös paikkansa Kiinan keskussotilaskomissiossa. Lin erottamista edelsi sarja muita henkilövaihdoksia, joille ei julkisuudessa esitetty selitystä. Ulkoministeri Qin Gang oli menettänyt asemansa heinäkuussa 2023.Nectar Gan, Wayne Chang, China removes Defense Minister Li Shangfu after two-month disappearance CNN 24.10.2023, viitattu 29.12.2023 Li on sotilas toisessa polvessa; hänen isänsä Li Shaozhu taisteli Kiinan sisällissodassa ja Japania vastaan ja kohosi Kansan vapautusarmeijan rautatiejoukkojen varakomentajaksi. Li Shangfu meni Kansalliseen puolustustekniikan yliopistoon 1978 ja valmistui 1982. Hän palveli Xichangin avaruuskeskuksessa 31 vuotta ja vuonna 2003 hänet nimitettiin sen komentajaksi. Lin vastuulla oli ensimmäisen Kiinan kuuluotaimen laukaisu ja satelliitintorjuntatesti. Hänet nimitettiin myöhemmin pääesikunnan aseosaston johtoon, strategisten tukijoukkojen varakomentajaksi ja keskussotilaskomission kalustonkehityksen johtajaksi. Li työskenteli Zhang Youxian alaisuudessa aseosastolla 2013-2015 ja on presidentti Xi Jinpingin perheystävä. Vuonna 2018 Yhdysvallat asetti Lille pakotteita johtuen S-400- ja Su-35-järjestelmien ostosta Venäjältä. Pakotteisiin kuuluvat viisumikielto, valuutanvaihto- ja rahansiirrot Yhdysvaltain finanssijärjestelmissä ja kielto pitää hallussa omaisuutta Yhdysvalloissa. ==Lähteet== Luokka:Vuonna 1958 syntyneet Luokka:Elävät henkilöt Luokka:Kiinalaiset sotilaat Luokka:Kiinalaiset poliitikot
Tattoo (Loreenin kappale)

Tattoo on ruotsalaisen laulajan Loreenin kappale. Hän edusti kappaleella Ruotsia Eurovision laulukilpailussa 2023 Liverpoolissa voitettuaan vuoden 2023 Melodifestivalenin, Ruotsin euroviisukarsinnan. Kappale on ollut menestys, ja marraskuuhun 2023 mennessä sitä oli kuunneltu Spotifyssa yli 350 miljoonaa kertaa. Kappale voitti Eurovisionin saatuaan 340 pistettä raadilta ja 243 yleisöltä. Kilpailussa toiseksi sijoittui Suomea edustanut Käärijän ”Cha cha cha”, joka sai ”Tattoota” enemmän pisteitä yleisöltä mutta vähemmän raadeilta. == Vastaanotto == === Plagiointisyytös === Kappaleen on väitetty olevan plagiaatti ukrainalaisen laulajan Mika Newtonin vuonna 2005 julkaisemasta kappaleesta ”V plenu”. Newton edusti Ukrainaa euroviisuissa vuonna 2011 kappaleella ”Angel”. === Listasijoitukset === Lista Sija (IFPI) 39 (AGATA) 67 (VG-lista) 25 (Sverigetopplistan) 1 == Lähteet == Luokka:Ruotsin euroviisuedustuskappaleet Luokka:Vuoden 2023 euroviisuedustuskappaleet Luokka:Eurovision laulukilpailun voittaneet kappaleet
Auður Auðuns

Auður Auðuns (18. helmikuuta 1911 – 19. lokakuuta 1999) oli islantilainen itsenäisyyspuolueen poliitikko. Hän oli Islannin ensimmäinen nainen, joka valmistui lakimieheksi sekä toimi Reykjavíkin pormestarina ja Islannin hallituksessa ministerinä. Auður syntyi Ísafjörðurissä. Hänen isänsä Jón Auðunn Jónsson istui Alþingissä vuosina 1919–1937. Auður valmistui Islannin yliopistosta lakimieheksi vuonna 1935, minkä jälkeen hän työskenteli lakimiehenä Ísafjörðurissä vuosina 1935–1936. Vuosina 1940–1960 hän toimi Reykjavíkin äiteintukiyhdistyksen lakimiehenä. Hän istui vuosina 1946–1970 Reykjavíkin kaupunginvaltuustossa ja toimi vuosina 1954–1959 sekä 1960–1970 valtuuston puheenjohtajana. Vuosina 1959–1960 hän toimi Reykjavíkin pormestarina ollen ensimmäinen virassa toiminut nainen. Vuonna 1959 hänet valittiin Alþingiin. Vuonna 1967 hän istui Yhdistyneiden kansakuntien yleiskokouksessa. Vuosina 1970–1971 hän toimi oikeus- ja kirkollisministerinä Jóhann Hafsteinin hallituksessa. == Lähteet == Luokka:Vuonna 1911 syntyneet Luokka:Vuonna 1999 kuolleet Luokka:Islannin ministerit Luokka:Reykjavíkin pormestarit Luokka:Oikeusministerit
Esha Gupta

Esha Gupta (; s. 28. marraskuuta 1985 New Delhi, Intia) on intialainen näyttelijä, malli ja missi. Voitettuaan Miss India International -tittelin vuonna 2007 hän on luonut uraa näyttelemällä pääasiassa hindinkielisissä elokuvissa. == Filmografia == Vuosi Elokuva Rooli Kieli Muuta 2012 Jannat 2 Jhanvi Singh Tomar Hindi Raaz 3D Sanjana Krishna Hindi Chakravyuh Rhea Menon Hindi 2013 Gori Tere Pyaar Mein Nisha Hindi 2014 Humshakals Shivani Gupta Hindi 2015 Baby Itsenään Hindi Erikoisesiintyminen laulussa ”Beparwah” 2016 Rustom Priti Makhija Hindi Tutak Tutak Tutiya Itsenään Erikoisesiintyminen laulussa ”Rail Gaddi” Hindi 2017 Commando 2 Maria/Vicky Chaddha Hindi Baadshaho Sanjana Hindi Veedevadu Shruti Telugu Yaar Ivan Tamili 2018 Paltan Raj Singhin vaimo Hindi 2019 Vinaya Vidheya Rama Sharanya Telugu Erikoisesiintyminen laulussa ”Ek Baar Ek Baar” Total Dhamaal Prachi Hindi One Day: Justice Delivered Laxmi Rathi Hindi Hindi Hindi == Lähteet == == Aiheesta muualla == * * Luokka:Intialaiset näyttelijät Luokka:Intialaiset mallit Luokka:Intialaiset missit Luokka:Vuonna 1985 syntyneet Luokka:Elävät henkilöt
Marie Martinod

Marie Martinod (s. 20. heinäkuuta 1984 Bourg-Saint-Maurice) on ranskalainen freestylehiihtäjä. Hän on pituudeltaan 158-senttimetrinen. Hän on lumikourun kaksinkertainen olympiahopeamitalisti. Martinod sijoittui Vossin maailmanmestaruuskilpailuissa 2013 lumikourussa viidenneksi. Sotšin olympialaisissa 2014 hän saavutti hopeaa edellään yhdysvaltalainen Maddie Bowman. Sierra Nevadan MM-kilpailuissa 2017 Martinod saavutti hopeaa japanilaisen Ayana Onozukan takana. Pyeongchangin olympialaisissa 2018 Martinod saavutti toisen olympiahopeamitalinsa, ja nyt voiton vei kanadalainen Cassie Sharpe. Martinod on voittanut maailmancupissa seitsemän osakilpailua, joista ensimmäisen marraskuussa 2003. Hän voitti lumikourun maailmancupin kokonaiskilpailun kausina 2003–2004 ja 2016–2017. == Lähteet == Luokka:Ranskalaiset freestylehiihtäjät Luokka:Ranskalaiset olympiamitalistit Luokka:Vuonna 1984 syntyneet Luokka:Elävät henkilöt
Juhani Antero Kostet

Juhani Antero Kostet (28. syyskuuta 1943 Oulainen – 22. helmikuuta 2023 Kauniainen) oli suomalainen taidemaalariJari Kostet, Sirkku Kostet, Sirkka- Liisa Junttila: Juhani Kostet 1943–2023. Helsingin Sanomat, 12.3.2023, Kuolleita, sivu B 28 Verkkoversio.. Kostet opiskeli Taideteollisessa oppilaitoksessa (nyk. Aalto-yliopiston taiteiden ja suunnittelun korkeakoulu) vuosina 1964–1968. Hänellä oli useita yksityisnäyttelyitä muun muassa Helsingissä, Oulaisissa, Oulussa ja Tampereella. Uransa alussa Kostet keskittyi abstrakteihin maalauksiin, 1970-luvulta alkaen maisemat olivat hänen kohteensa öljyväreillä maalaten. Kostet kuoli lyhyen aikaa sairastettuaan Kaunialan Sairaalassa Kauniaisissa. ==Lähteet== Luokka:Suomalaiset taidemaalarit Luokka:Vuonna 1943 syntyneet Luokka:Vuonna 2023 kuolleet